tomron87/hebrew-wikipedia-sentences-corpus huggingface dataset:
בשנת 2008 עלו לשידור שתי הפקות חדשות של מורנה: עונה שנייה לסדרה "כמעט מלאכים", וסיטקום בשם "Bella y Bestia Son" (היפה והחיה) בה כיכבו אותם השחקנים הראשיים של "Amor Mio".
בשנת 2009 עלתה העונה השלישית של הסדרה "כמעט מלאכים", ובאותה השנה הפיקה מורנה במקביל סיטקום בשם "ג'ייק ובלייק" בהשתתפות בנחמין רוחאס.
בשנת 2010 עלתה הסדרה "כמעט מלאכים" לעונה רביעית, ובשל מות בתה רומינה ז'אן באותה השנה מורנה החליטה לא להמשיך עם הסדרה "כמעט מלאכים" לעונה חמישית אף על פי שהיא כבר נכתבה.
מורנה לקחה הפסקה של כשלוש שנים, ובין השנים 2013–2014 החלה להפיק סדרה חדשה שנקראה "אליאדוס".
בשנת 2018 הפיקה מורנה לזכר בתה רומינה ז'אן הופעה שהתקיימה בתיאטרון הגרנד רקס שבבואנוס איירס, וחלק ממשתתפי ההופעה היו שחקני סדרותיה של מורנה "קטנטנות", "המורדים" ו"כמעט מלאכים".
בשנת 2024 החלה מורנה להפיק סדרה חדשה בשם "מרגריטה", שהיא ספין אוף ל"פלוריסיינטה".
לאחר שמורנה הסתכסכה עם ערוץ Telefe, היא החלה לעבוד בשיתוף עם המפיק הישראלי יאיר דורי.
שיתוף הפעולה ביניהם נגמר כעבור כשנתיים, לאחר שסיימו את ההפקה המשותפת של "פלוריסיינטה".
שניהם עבדו ביחד בסדרות של "המורדים", "פינת אור" ו"פלוריסיינטה".
השניים פירקו את קשרי העסקים ביניהם לאחר סכסוך בשל העובדה שמורנה סירבה להפיק עונה שלישית לסדרה "המורדים", ורוב הצוות שעבד שנים עם מורנה עבר לעבוד עם יאיר דורי בהפקת סדרות חדשות.
לאחר הפרידה מהשותפות עם יאיר דורי, חזרה מורנה לעבוד עם ערוץ Telefe.
כריסטופר פול מאלין הוא כדורסלן עבר אמריקאי ששיחק בעמדת הסמול פורוורד בליגת ה-NBA והיה אחד הקלעים הטובים בליגה.
את הקריירה שלו החל באוניברסיטת סנט ג'ון, ועד היום הוא שיאן המכללה כאשר בעונתו האחרונה היה שחקן העונה במכללות.
בסוף אותה עונה בחרה בו גולדן סטייט ווריורס במקום השביעי בדראפט 1985. התחלת הדרך לא הייתה חלקה - הקבוצה דשדשה ומאלין התמכר לאלכוהול.
כל זה השתנה כאשר מונה דון נלסון למאמן הקבוצה ולקבוצה הצטרפו טים הארדוויי ומיץ' ריצ'מונד.
השלישייה זכתה לכינוי Run TMC, שהתחרז עם שמו של הרכב הראפ ראן די אם סי, שהחל לצבור תהילה ופופולריות באותה תקופה.
בהנהגתם הקבוצה הפגינה כדורסל אטרקטיבי שהביא את גולדן סטייט לחצי גמר המערב ב-, ולמקום השני בבית הפאסיפי (אחרי פורטלנד טרייל בלייזרס) ב-.
בשנה זו אף היה חלק מהדרים טים הראשונה, נבחרת ארצות הברית באולימפיאדת ברצלונה.
בסוף עונת עבר מאלין לאינדיאנה פייסרס וסייע לה להגיע לגמר המזרח בשנים ו- ואף להגיע לגמר ה-NBA בעונת שם הפסידו ללוס אנג'לס לייקרס.
מאלין שהפך לסמלה של גולדן סטייט חזר אליה לעונה אחת ב- ולאחריה פרש ממשחק.
מאז אפריל 2004 הוא משמש כנשיא הקבוצה.
כריסטופר אנטוני ג'ון "כריס" מרטין הוא זמר-יוצר ומוזיקאי אנגלי, המשמש סולן, פסנתרן וגיטריסט משנה בלהקת הרוק קולדפליי.
מרטין נולד וגדל באקסטר, במחוז דבון שבאנגליה.
הוא הבן הבכור מתוך חמישה אחים.
אביו, אנטוני מרטין, הוא רואה חשבון בדימוס, ואמו, אליסון מרטין, היא מורה למוזיקה.
מרטין החל את השכלתו בבית הספר "הילטון", שמטרתו להכין תלמידים ללימודים באוניברסיטאות היוקרתיות, ומשם עבר לבית הספר "קתדרלת אקסטר".
בבית הספר הנ"ל הקים מרטין את להקתו הראשונה, "The Rocking Honkies" (אין לשם פירוש מדויק), יחד עם ניק רפטון ואיאן גרונואו.
לאחר "קתדרלת אקסטר", מרטין עבר לבית הספר "שרבורן", בית ספר פרטי לבנים במחוז דורסט שבמערב אנגליה.
בשרבורן מרטין פגש את פיל הארווי, מנהל העתיד של להקת קולדפליי.
מרטין המשיך את לימודיו בקולג' האוניברסיטאי של לונדון והתגורר במגורי הסטודנטים, שם קרא מחקרים על העולם העתיק, וסיים בהצטיינות בכיתה ללימודי יוונית ולטינית.
באוניברסיטה מרטין פגש את חבריו העתידיים ללהקה, ג'ון באקלנד, גאי ברימן, וויל צ'מפיון.
בעת לימודיו בקולג' האוניברסיטאי של לונדון, מרטין פגש את ג'וני באקלנד, ויל צ'מפיון וגיא ברימן.
בינואר 1998, הם יסדו את להקת הרוק קולדפליי.
הלהקה התפרסמה ברמה עולמית לאחר אלבום הבכורה שלה, Parachutes (מצנחים), בשנת 2000. עד היום הלהקה הוציאה לאור מספר אלבומים ומיני-אלבומים נוספים.
כאמן סולו, מרטין כתב שירים למספר להקות, ביניהן Embrace (השיר "Gravity"), והזמרת ג'מליה ("See It in a Boy's Eyes", שנכתב יחד עם המפיק של קולדפליי, ריק סימפסון).
בנוסף, מרטין שיתף פעולה עם רון סקסמית', Faultline, פרויקט The Streets, ואיאן מק'קולוך.
מרטין השתתף בהפקת השיר "Do They Know It's Christmas?" עם להקת באנד אייד, בסוף 2004.
בשנת 2005, מרטין חבר לזמרת נלי פורטדו בשיר "All Good Things - Come to an End" ("כל הדברים הטובים - באים לסופם"), לטובת אלבומה של פורטדו, Loose, שיצא שנה לאחר מכן.
הופצה שמועה לגבי היותם זוג לאחר שהופיעו יחד בפסטיבל גלסטונברי ב-2002. פורטדו התלוצצה על הסיטואציה, ואמרה ש"כן, הוא חבר שלי - הוא פשוט עדיין לא יודע את זה."
משיכתו של מרטין להיפ-הופ נחשפה באמצע שנת 2006, כששיתף פעולה עם הראפר ג'יי זי לטובת אלבום הקאמבק של הראפר, Kingdom Come, לאחר שנפגשו מוקדם יותר באותה השנה.
מרטין שילב מספר אקורדים יחד לשיר שידוע כ"Beach Chair", ושלח אותם לג'יי זי, שגייס את עזרתו של מפיק ההיפ-הופ ד"ר דרה, לעריכת השיר (בניגוד לשמועות לא נכונות, שהמפיק של קולדפליי, ריק סימפסון, עשה זאת).
השיר בוצע בהופעה חייה על ידי השניים ב-27 בספטמבר 2006, כחלק מסיבוב ההופעות של ג'יי זי באירופה, באולם המופעים אלברט הול.
בשנת 2007, מרטין הופיע בקטע הנקרא "Part of the Plan", שפורסם כחלק מאלבום הסולו של האמן סויז ביטס, "One Man Band Man".
מרטין עבד כזמר סולו עם קניה וסט, והשניים חלקו ג'אם סשן מאולתר בשנת 2006, בקונצרט שנערך באולפני אבי רוד.
במסגרת העבודה של השניים, מרטין הופיע בפזמון של השיר "Homecoming", מתוך אלבומו של וסט, Graduation.
מרטין וקולדפליי כנראה הושפעו בצורה החזקה ביותר מלהקת הרוק הסקוטית טראוויס, היות שמרטין אף ציין שהלהקה היא הסיבה שקולדפליי הוקמה.
U2 הפכו גם הם למקור השפעה פוליטי ומוזיקלי על מרטין, כפי שצוין בקטע שכתב על הלהקה למגזין הרולינג סטון, בפרויקט "100 האומנים הטובים ביותר בכל הזמנים", "אני קונה כרטיסי טיסה לאירלנד בסופי שבוע ומבלה בקדמת הבמה שלהם, אבל U2 היא הלהקה היחידה שאני יודע בעל-פה את כל רשימת השירים שלה.
את השיר הראשון באלבום The Unforgettable Fire, ששמו "A Sort of Homecoming", אני יודע קדימה ואחורה - הוא כל כך מלהיב, נפלא, ויפה.
זה אחד מהשירים הראשונים שניגנתי לבני שטרם נולד."
מרטין מאוד מפורסם באהבתו ללהקה הנורווגית א-הא, המנגנת בעיקר גל חדש וסינת'פופ.
בשנת 2005 הוא סיפר בראיון: "מצאתי את עצמי באמסטרדם באחד הימים, והקשבתי לשיר הראשון של א-הא, מה שגרם לי להיזכר כמה אהבתי את הלהקה הזו.
כולם שואלים מה המקור להשראה שלנו, מה ניסינו לקחת מלהקות אחרות, ולמה הקשבנו בצעירותנו - הלהקה הראשונה שאי פעם אהבתי היא א-הא." בנוסף, מרטין הופיע בהזדמנות אחרת יחד עם מייגן פורוהולמן, גיטריסט הלהקה.
מרטין ידוע כמעריץ של להקות כמו להקת הרוק ממנצ'סטר אואזיס, להקת הפופ האירית וסטלייף, הלהקה הבריטית רדיוהד, להקת הבנות הבריטית Girls Aloud, ולהקת טייק ד'את, ולהקת האינדי רוק הקנדית ארקייד פייר.
זמרי סולו שמרטין מעריץ כוללים את ליאונה לואיס, נואל גלאגר, וקיילי מינוג, שאיתה ביצעה הלהקה גם סינגל בשם Lhuna.
קולדפליי ביצעו את השיר של אר.אי.אם., "Nightswimming", יחד עם מייקל סטייפ בפסטיבל "Austin City Limits".
בהופעה, מרטין הציג את "Nightswimming" כ"שיר הטוב ביותר שנכתב אי פעם".
מרטין וגיטריסט קולדפליי ג'וני באקלנד, הופיעו הופעת קמאו בסרט Shaun of the Dead, כתומכים בארגון צדקה דמיוני בשם "ZombiAid".
מרטין הופיע הופעת קמאו שנייה בסרט בתור זומבי.
בשנת 2006 מרטין שיחק בתפקיד קמאו נוסף בסדרה מבית היוצר של ריקי ג'רווייס וסטפן מרצ'נט, Extras ("ניצבים"), בעונה השנייה, פרק ארבע.
מרטין הופיע גם בקרדיטים הסוגרים של הסרט ברונו בשנת 2009, יחד עם בונו, סטינג, סלאש, סנופ דוג ואלטון ג'ון.
מרטין ניגן הופעה חד פעמית עם להקת "Sid James Experience".
מרטין מבליט במיוחד את דעותיו על סחר הוגן, והשתתף יחד עם קולדפליי בקמפיין של אוקספם, בשם "הפכו את הסחר להוגן".
במסגרת הקמפיין מרטין נסע לגאנה והאיטי כדי לפגוש חקלאים ולצפות בתוצאות של סחר לא הוגן.
בהופעות הוא מציג בדרך כלל מספר וריאציות של "Make Trade Fair"/"MTF", או סימן השוויון, שמופיע בדרך כלל על גב כף ידו השמאלית.
לרוב ניתן לראות את הכתובת "MTF" כתובה על הפסנתר שלו.
הוא היה מתנגד קולני של הנשיא ג'ורג' ווקר בוש והמלחמה בעיראק.
מרטין היה תומך נלהב של מנהיג המפלגה הדמוקרטית ג'ון קרי, כפי שנראה בניאום התודה שלו בטקס פרסי גראמי של שנת 2004, כשהסינגל "Clocks" זכה.
מרטין תמך גם במתמודד לנשיאות של המפלגה הדמוקרטית בשנת 2008, והפגין את תמיכתו בברק אובמה בסופו של השיר "Yellow" ב-25 באוקטובר 2008, בפרק של סאטרדיי נייט לייב.
בזמן סיבוב הופעות באוסטרליה במרץ 2009, מרטין וחברי קולדפליי הופיעו בפתיחתו של נשף הצדקה "Sound Relief" במגרש הקריקט של סידני, לטובת שיקום המדינות ויקטוריה וקווינסלנד משריפות והצפות שהתרחשו בהן.
מרטין תומך אישית בגן בוסתן אברהם ביפו שהוא גן ילדים יהודי-ערבי מעורב דו-שפתי שבו הילדים לומדים על תרבויות ודתות ומציינים את חגיהן.
מרטין מגיע לישראל לביקורים פרטיים תקופתיים בגן, לאחרונה ב-2019.
מרטין פגש את השחקנית גווינת' פלטרו בשנת 2002 במאחורי הקלעים בהופעתם של קולדפליי, לאחר מותו של אביה, ברוס פאלטרו.
הזוג נישא שנה לאחר מכן, ב-5 בדצמבר 2003. בתם, אפל בלית' אליסון מרטין, נולדה ב-14 במאי 2004, בלונדון.
בנם השני, מוזס ברוס אנטוני מרטין, נולד ב-8 באפריל 2006, בעיר ניו יורק.
סיימון פג, וחברו של מרטין ללהקה ג'ון באקלנד הם הסנדקים של אפל.
מרטין ופג הם ידידים וותיקים מאז שנפגשו בשנת 2001, כשמרטין הופיע באחד מסרטיו של פג, "Shaun of the Dead".
מרטין אינו מעשן או שותה אלכוהול.
בשנת 2005, מגזין הרולינג סטון פרסם ריאיון עם מרטין, בו הציג את עמדותיו הדתיות: "אני בהחלט מאמין באלוהים.
אני לא יודע אם זה אללה או ישו או מוחמד או זאוס.
אבל אני אלך על זאוס."
לאחר הראיון הנ"ל, הוא פרסם הודעה שמגדירה אותו כ"כלתאיסט" (Alltheist), מילה שהמציא שמשמעותה שהוא מאמין "בכל דבר".
במרץ 2014 הודיעו מרטין ופאלטרו על פרידה.
ב-2016 הם התגרשו באופן רשמי.
באוגוסט 2014 נראה מרטין שהוא בראשיתו של קשר זוגי עם השחקנית ג'ניפר לורנס.
ביוני 2015 הודיע הזוג על פרידתם.
מאוקטובר 2017 בזוגיות עם השחקנית והדוגמנית דקוטה ג'ונסון.
באוגוסט 2024 החלו שמועות על פרידה שהוכחשו על ידי הזוג.
ב-2025 הופיעו השניים יחד בפסטיבל קאן
שנה שם הסדרה תפקיד הערות 2006 Extras הוא עצמו "כריס מרטין" (עונה 2: פרק 4) 2010 משפחת סימפסון הוא עצמו "Million Dollar Maybe" (עונה 21: פרק 11)2017משפחה מודרניתהוא עצמו"Brushes with Celebrity" (עונה 9: פרק 8)
שנה שם הסרט תפקיד הערות 2004 Shaun of the Dead הוא עצמו הופעת קמאו עם ג'ון באקלנד 2009 ברונו הוא עצמו הופעת קמאו
עיינו בערך קולדפליי בשביל לראות את עבודתו עם הלהקה.
כריסטופר רוי "כריס" סאטון הוא כדורגלן עבר ומאמן כדורגל אנגלי בהווה.
סאטון שיחק הן כחלוץ והן כבלם, אך תופקד בדרך כלל בתפקיד התקפי.
סאטון החל את הקריירה במדי נוריץ' סיטי, שם תופקד בתחילה כבלם, אך הוסב מאוחר יותר לתפקיד החלוץ.
הוא הוכיח את עצמו במהרה בתפקידו החדש, כאשר נוריץ' הוליכה את הפרמיירליג במהלך מרבית עונת , לפני שירדה בסופו של דבר למקום השלישי.
בחודש יולי 1994 הפך סאטון לכדורגלן היקר בתולדות הכדורגל הבריטי עד אז, כאשר כרטיסו נמכר לבלקברן רוברס בעבור 5 מיליון לירות שטרלינג.
בעונתו הראשונה באיווד פארק חבר סאטון לאלן שירר וכבש חמישה-עשר שערי ליגה והיווה בורג מרכזי בעונת האליפות הראשונה של המועדון מאז 1914.
עקב פציעות חוזרות וירידה בכושרו, סאטון שותף בשלושה-עשר משחקים בלבד במהלך עונת , בהם לא הצליח להבקיע.
הוא חזר לכושרו בשלוש העונות לאחר מכן ואף זכה לזימון בודד לסגל נבחרת אנגליה במהלך 1997.
בעונת ירדה בלקברן רוברס לליגת המשנה, ארבע שנים בלבד לאחר זכייתה באליפות, וסאטון עבר לצ'לסי תמורת 10 מיליון לירות שטרלינג.
התקופה בה שיחק סאטון בצ'לסי לא הייתה מוצלחת, והוא ניסה להסתגל לשיטת המשחק של הקבוצה ולהצדיק את תג המחיר שלו.
הוא כבש שער בודד ב-28 הופעות, במהלך הניצחון 0-5 על מנצ'סטר יונייטד.
סאטון לא נכלל בסגל הקבוצה במשחק גמר גביע ההתאחדות מול אסטון וילה ובקיץ של שנת 2000 עבר לסלטיק הסקוטית תמורת 6 מיליון ליש"ט.
סאטון כבש את שער הניצחון מול דנדי יונייטד בהופעת הבכורה שלו בסלטיק וכן כבש את השער הראשון והאחרון לזכות קבוצתו בדרבי הראשון שלו מול גלאזגו ריינג'רס, בו ניצחה סלטיק 2-6. במסיבת העיתונאים שקדמה למשחק הדרבי, אמר סאטון ש"הדבר הראשון שעלינו (סלטיק) לעשות, הוא להחזיר את ריינג'רס למקומם הראוי" .
במהלך הקדנציה שלו בסלטיק, עזר סאטון למועדון לזכות בשלושה תוארי אליפות, שני גביעים ושני גביעי ליגה, וכן הופעה בגמר גביע אופ"א.
סאטון היה שותף לחוד פורה במיוחד, לצדו של החלוץ השוודי הנריק לארסון.
בנוסף, סאטון מחזיק בשיא ההבקעה המהירה ביותר בדרבי של גלאזגו, לאחר שכבש ב-18 שניות באייברוקס בשנת 2002. ב- נבחר סאטון לשחקן העונה של ארגון הכדורגלנים המקצועיים בסקוטלנד.
בתום עונת האשים סאטון את דנפרמלין בכך ש"נתנו" לריינג'רס לנצח כדי שסלטיק לא תזכה באליפות.
סאטון הואשם בפגיעה בשמו הטוב של המשחק והושעה למשחק אחד.
בינואר 2006 עבר סאטון לברמינגהאם סיטי בהעברה חופשית, אך עקב פציעות שותף באחד-עשר משחקים בלבד, בהם הבקיע שער בודד בהפסד הקבוצה בדרבי לאסטון וילה.
בעקבות ירידתה של הקבוצה לליגת המשנה ודרישותיו הכלכליות של סאטון, הוא שוחרר מהמועדון.
ב-3 באוקטובר 2006 סאטון חתם באסטון וילה עד לתום עונת 2006-07, וחבר למאמנו לשעבר בסלטיק, מרטין אוניל.
שער הבכורה שלו במדי וילה היה שער הניצחון מול אברטון ב-11 בנובמבר 2006. במשחק מול מנצ'סטר יונייטד בדצמבר, סבל סאטון מטשטוש ראיה וטרם החלים ממנו, על אף שנבדק על ידי מספר מומחים בתחום.
ב-5 ביולי 2007 סאטון פרש ממשחק פעיל בעקבות הפציעה.
לאחר הפרישה החל לעבוד כמאמן לינקולן סיטי.
כריס ריי וילקוקס הוא כדורסלן אמריקאי המשחק בעמדות הסנטר והפאוור פורוורד.
וילקוקס למד בבית הספר התיכון "וייטוויל" שבקרוליינה הצפונית, בו הוא הוביל את קבוצת הכדורסל לאליפות ליגת התיכונים השנייה של המדינה ב-1999. לאחר מכן הוא עבר לבית הספר התיכון "אנלו" שבעיר ראלי.
לאחר לימודיו התיכוניים למד באוניברסיטת מרילנד, והוביל את קבוצתה לאליפות ליגת המכללות הראשונה בתולדות האוניברסיטה.
בדראפט ה-NBA לשנת 2002 נבחר בבחירה השמינית על ידי קבוצת לוס אנג'לס קליפרס.
לאחר שלוש וחצי עונות בקבוצה, בהן העמיד ממוצעים של 6.5 נקודות ו-3.8 ריבאונדים למשחק, נשלח בטרייד לסיאטל סופרסוניקס בתמורה לפורוורד ולדימיר ראדמנוביץ'.
ב-4 באפריל 2006 רשם וילקוקס שיא קריירה של 24 ריבאונדים בניצחון קבוצתו על יוסטון רוקטס.
זהו מספר הריבאונדים הגבוה ביותר של שחקן בסיאטל סופרסוניקס מאז 25 הריבאונדים שהוריד ג'ק סיקמה בעונת .
תקופתו בסיאטל הייתה הטובה ביותר בקריירה של וילקוקס, ולאורך ארבע עונותיו במדי הסופרסוניקס קלע 12.6 נקודות והוריד 7.1 ריבאונדים בממוצע למשחק, לרוב כשחקן חמישייה.
במהלך עונת נשלח וילקוקס בטרייד לניו יורק ניקס בתמורה לפורוורד מליק רוז.
בסיום אותה עונה חתם כשחקן חופשי על חוזה לשנתיים בדטרויט פיסטונס.
בתחילת עונת , ב-9 בדצמבר 2011, חתם על חוזה בבוסטון סלטיקס.
לקראת סיום העונה, ב-23 במרץ 2012, שוחרר מהקבוצה בעקבות הפרעת קצב בלב, אולם הוחתם מחדש בעונת לאחר שהוכשר לשחק.
כריס טיילור הוא מעצב משחקי מחשב ויזם קנדי, המוכר בעיקר בשל פיתוח המשחקים "Total Annihilation" וסדרת "Dungeon Siege", וכן על הקמת Gas Powered Games.
בשנת 2002 קבע אתר האינטרנט Gamespy כי טיילור הוא אחד משלושים האנשים המשפיעים ביותר בתחום משחקי הווידאו.
טיילור נולד בקולומביה הבריטית והחל לעבוד בתעשיית משחקי הווידאו בסוף שנות ה-80 ב-"Distinctive Software" בברנבי.
משחקו הראשון היה "Hardball II" שיצא ב-1989.
טיילור עבר לסיאטל בינואר 1996. שם הצטרף ל-Cavedog Entertainment כמעצב ומנהל המיזם למשחק האסטרטגיה "Total Annihilation" ולהרחבתו הראשונה, "Total Annihilation: The Core Contingency".
הוא הקים את Gas Powered Games במאי 1998 ועיצב את משחק הפעולה-תפקידים "Dungeon Siege".
באוגוסט 2005, בכתבה במגזין PC Gamer, סופר על פיתוחו של "Supreme Commander", משחק האסטרטגיה בזמן-אמת של טיילור מאז 1997. המשחק תואר כממשיכו הרוחני של "Total Annihilation", אך שיווקו כך היה אסור כיוון שהזכויות על המשחק הקודם היו ברשות חברת אטארי, על אף אי-התעניינותה להמשיך את המותג.
Supreme Commander עצמו זכה בתואר "משחק האסטרטגיה הטוב ביותר של E3 2006".
המשחק יצא ב-16 בפברואר 2007 באירופה וארבעה ימים לאחר מכן בארצות הברית.
המשחק זכה לשבחים וציונים גבוהים מאתרי אינטרנט ומגזינים גדולים.
כריס טאקר הוא קומיקאי ושחקן קולנוע אמריקאי.
הוא מוכר בעיקר מתפקידו כבלש ג'יימס קארטר בטרילוגיית הסרטים "שעת שיא".
טאקר נולד באטלנטה, ג'ורג'יה, ארצות הברית בבית נוצרי-פנטקוסטליזם מאחר ששני הוריו היו חברים ב-Church Of God In Christ.
הבן הקטן ביותר מתוך שישה ילדים של מארי לואיז ונוריס טאקר, איש עסקים עצמאי המספק שירותי גנרטורים.
הוא גדל בעיירת דקטור, ג'ורג'יה.
לאחר שסיים את לימודיו בתיכון קולומביה עבר לגור בלוס אנג'לס, קליפורניה, כדי להמשיך בקריירת משחק וסטנד-אפ.
ב-1992, עת הגעתו של טאקר ללוס אנג'לס, הוא השתתף בתוכנית הסטנד-אפ "דף קומדי ג'ם" ששודרה ברשת HBO.
ושיחק בתפקיד אורח בסיטקום "Hangin' with Mr.
Cooper" אשר שודרה ברשת ABC בכיכובה של נל קרטר.
שנה לאחר מכן השתתף בקומדיה "איש המטאור" לצידם של רוברט גיום, ג'יימס ארל ג'ונס וביל קוסבי.
שנה לאחר מכן, ב-1994, שיחק לצד קנדי אלכסנדר בסרט "מסיבת בית" בתפקיד: ג'וני בוזה.
הפריצה שלו הגיעה בשנת 1995 כאשר קיבל את תפקיד 'סמוקי' בסרט "שישי" שביים אייס קיוב.
הסרט הצליח מאוד בעיקר בקרב האוכלוסייה האפרו-אמריקאית והפכה את טאקר לשחקן מוכר.
בשנה זו גם שיחק בדרמה "פנתר שחור", אודות הארגון הרדיקלי הפנתרים השחורים.
בשנת 1997 הוא קיבל תפקיד ראשי בסרט "כסף מדבר" ובאותה שנה כיכב בסרטו של לוק בסון "האלמנט החמישי" לצד ברוס ויליס ומילה יובוביץ'.
סרט נוסף שהוא השתתף בו באותה שנה היה "ג'קי בראון" של קוונטין טרנטינו.
שנה לאחר מכן, ב-1998 קיבל את התפקיד של הבלש ג'יימס קארטר בסרט 'שעת שיא' לצידו של ג'קי צ'אן.
טאקר היה חבר טוב של מייקל ג'קסון והשתתף בקליפ שלו לשיר "You Rock My World" בשנת 2001. בנוסף הוא חבר טוב של ביל קלינטון.
כיום טאקר חי בטרזנה, קליפורניה.
כריסטופר דייוויד "כריס" נות' הוא שחקן קולנוע וטלוויזיה אמריקאי.
ידוע בעיקר בזכות גילום דמותו של הבלש מייק לוגן בסדרות הטלוויזיה "חוק וסדר" ו"חוק וסדר: כוונה פלילית", פיטר פלורק בסדרה "האישה הטובה", ומיסטר ביג בסדרת הטלוויזיה "סקס והעיר הגדולה" ובסרט הספין אוף ששמו כשם הסדרה.
נות' נולד במדיסון, ויסקונסין שבארצות הברית למשפחה מרקע נוצרי.
הוא בנם של ג'ין פאר, לשעבר כתבת חדשות חוץ של רשת CBS, וצ'ארלס נות', סוכן ביטוח.
היה הבן הצעיר מבין שלושה אחים.
אביו הלך לעולמו כשנות' היה בן אחת עשרה.
בילדותו טייל עם אמו ואחיו ברחבי בריטניה, צ'כוסלובקיה וספרד.
את התואר הראשון שלו רכש במכללה לאמנות בורמונט.
את התואר השני באמנויות קיבל מבית הספר לדרמה של אוניברסיטת ייל, שם השתתף ב-25 מחזות.
כמו כן, היה תלמידו של המורה למשחק סנפורד מייזנר.
במהלך שנות ה-80 הופיע נות' בתפקידים קטנים במספר סרטי קולנוע, בהם הסרט "בייבי בום" ב-1987, והתארח בשלושה מפרקי הסדרה "בלוז לכחולי המדים" ב-1986. תפקידו המשמעותי הראשון היה בסרט הקולנוע דל התקציב "ג'קרטה" ב-1988. באותה שנה הוא הצטלם לפיילוט של הסדרה המשפטית-משטרתית "חוק וסדר".
ב-1990 החלה רשת NBC לשדר את הסדרה, שזכתה בהדרגה להכרה הן מצד מבקרי הטלוויזיה והן מצד הצופים.
נות' גילם בה את דמותו של הבלש המשטרתי מייק לוגן.
הוא פוטר מעבודתו בסדרה ב-1995, בתום העונה החמישית, בשל חילוקי דעות עם יוצר ומפיק הסדרה, דיק וולף.
למרות חילוקי הדעות, נות' שב לגלם את דמותו של הבלש לוגן בסרט טלוויזיה ב-1998.
ב-1998 שב נות' להופיע בפריים טיים הטלוויזיוני, כשנבחר לגלם את דמותו של מיסטר ביג, החבר המסתורי והבעייתי של קארי בראדשו, בסדרה "סקס והעיר הגדולה" של רשת HBO.
תפקיד זה, אותו גילם במשך כל שש עונות הסדרה, זיכה אותו בהכרה בינלאומית ובמועמדות לפרס גלובוס הזהב.
במקביל להופעתו בסדרה השתתף בתפקיד קטן בסרטו של טום הנקס "להתחיל מחדש" (בשנת 2000), והופיע על במות ברודוויי במחזהו של גור וידאל "השושבין" (ב-2001).
ב-2004 ביקר בישראל והצטלם לסרטון פרסומת לקרם ידיים.
ב-2005 חזר לגלם את דמותו של הבלש מייק לוגן, כשהצטרף לעונה החמישית של סדרת הספין אוף של הסדרה המקורית, "חוק וסדר: כוונה פלילית", לאחר שהתארח בפרק בעונה הרביעית.
ב-2008, לאחר שלוש עונות, עזב את הסדרה והוחלף על ידי ג'ף גולדבלום.
נות' שב לגלם את דמותו של מיסטר ביג בשני סרטי קולנוע שהופקו בעקבות הסדרה המצליחה: "סקס והעיר הגדולה" ב-2008 ו"סקס והעיר הגדולה 2" ב-2010.
החל מ-2009 הוא מופיע בתפקיד הראשי, לצדה של ג'וליאנה מרגוליס, בסדרה של רשת CBS "האישה הטובה".
ב-9 בדצמבר 2021 עלתה ב"HBO Max" סדרת הספין אוף ל"סקס והעיר הגדולה", "פשוט ככה" בה השתתף נות' בהופעת אורח בפרק הראשון בלבד, שבו מת ביג ממהתקף לב בעקבות מאמץ באימון על אופניים נייחים.
החל מ-1999 נות' הוא הבעלים של הבר ומועדון ההופעות "The Cutting Room" במנהטן, ביחד עם שותפו סטיב וולטר.
המועדון, ששמו בתרגום חופשי "חדר העריכה", נקרא על שם רצפת חדר העריכה, שעליה נותרות פעמים רבות סצנות שצולמו ונחתכו מהגרסה הסופית של הסרט.
החל מ-2004, בת זוגו היא השחקנית הקנדית טרה לין וילסון, הצעירה ממנו ב-27 שנים.
השניים הכירו בעת שווילסון עבדה במועדון שבבעלותו.
בינואר 2008 נולד בנם, ובאוקטובר 2009 פורסם כי השניים התארסו, לאחר שנות' הציע לווילסון נישואים.
השניים התחתנו באפריל 2012. בפברואר 2020 נולד בנם השני.
ב-16 בדצמבר 2021 פרסם ה"הוליווד ריפורטר" טענות של שתי נשים, על כך שנות' תקף אותן מינית בעבר.
האחת (שם בדוי: "לילי"), עיתונאית בת 31, פנתה לעיתון באוגוסט 2021, והשנייה (שם בדוי: "זואי"), עובדת תעשיית הבידור בת 40, פנתה באוקטובר באותה שנה.
לטענת "לילי", היא הכירה את נות' בשנת 2015, כאשר עבדה בטרקלין האח"מים במועדון הלילה "No.8" בניו יורק.
הוא הזמין אותה לארוחת ערב במסעדה, ואחרי שעת סגירת המסעדה, הוא פיתה אותה לבוא לדירתו בגריניץ' וילג', שם כפה עליה מין אוראלי.
"זואי" סיפרה שנות' אנס אותה בשנת 2004 בדירתו בעיר וסט הוליווד שבקליפורניה.
היא הייתה אז בוגרת מכללה בת 22, עובדת מתחילה בחברה יוקרתית בלוס אנג'לס, שנות' וידוענים אחרים היו בקשרים עסקיים איתה.
שעות ספורות אחרי הפרסום, העלתה השחקנית זואי ליסטר-ג'ונס פוסט לחשבון האינסטגרם שלה, בו טענה שנות' הטריד אותה מינית בעקביות, כאשר שיחקה איתו בסדרה "חוק וסדר".
היא הוסיפה שנות' נהג לשתות בירה בין הטייקים, והיה שתוי.
יום אחר כך, ב-17 בדצמבר, פרסם אתר החדשות "הדיילי ביסט" בעילום שם, את סיפורה של אישה בת 30 שפנתה לחברתה, עיתונאית באתר, בעקבות הפרסום ב"הוליווד ריפורטר", והציגה לה תיאור של אירוע שהתרחש בשנת 2010, אותו העלתה על הכתב באוקטובר 2020 בהשראת תנועת "Me Too".
על פי התיאור, האישה, ילידת טורונטו שהייתה אז בת 18, עבדה במסעדת "דה מרינו" במנהטן כמארחת וזמרת.
לפי המתואר, נות' נהג לפקוד את המסעדה כשהוא שתוי, ושוחח איתה בידידות מספר פעמים.
ערב אחד הוא הזמין אותה לשיר איתו דואטים ולשבת ליד שולחנו.
לדברי האישה, היא התרגשה ממגע ידו של הכוכב, היד שנגעה בקארי בראדשו.
כאשר סיימה לעבוד ונכנסה למשרד המסעדה לאסוף את המעטפה עם תשלום המזומן, נות' נכנס אחריה, הצמיד אותה לשולחן נגד רצונה, הפשיל את מכנסייה וניסה לאנוס אותה.
למחרת היא סיפרה על המקרה לחבריה, אך נטתה להתייחס אליו בנימה משועשעת.
היא שוחחה עם הוריה בטורונטו, שהתקשרו מצידם לבעלי המסעדה, שף פסקואלה מרינו, אך הלה לא האמין לסיפור, בנימוק שנות' לא היה מתייחס כלל למישהי חסרת חשיבות כמוה.
בנוסף, מערכת העיתון "הדיילי ביסט" איתרה בפייסבוק הודעה מה-10 במאי 2010 מאת אחת מחבריה בטורונטו, בה כתבה החברה שהיא חשה נורא ממה שסיפרה האישה, ומקווה שהיא תכיר בכך שזה לא משעשע.
לאור צבר הפרסומים, ב-20 בדצמבר 2021 פוטר נות' לאלתר מהסדרה "נקודת שוויון", אחרי שכבר שודרו שבעה פרקים בעונה השנייה, והסדרה נמצאת בפגרה.
נות' יופיע עוד בפרק עתידי אחד.
בנוסף, סוכנות ייצוג האמנים "A3" הודיעה שהיא חדלה לייצג את נות', והוא איננו עוד לקוח של הסוכנות.
ב-23 בדצמבר 2021 טענה הזמרת-יוצרת ליסה ג'נטילה, שנות' תקף אותה וכפה את עצמו עליה בראשית שנת 2002, אחרי ארבע שנות היכרות וידידות ביניהם.
לדברי ג'נטילה, נות' התקשר אליה למחרת בבוקר, הזהיר אותה לא לספר על המקרה לאיש, ואיים שאם היא תעשה כן – הוא יהרוס לה את הקריירה.
עורכת הדין אולרד הוסיפה שג'נטילה נפגשה עם נות' מספר פעמים אחרי המקרה, אך לא דיברה איתו מזה זמן רב.
בגלות: חוק וסדר (סרט טלוויזיה, 1998)
יוליוס קיסר (מיני סדרה, 2002)
איש חשוב מאוד (הופעת אורח בפרק הסיום של העונה השנייה, 2019)
כריסטיאן איפוליט פרנסואה ז'ורז' בוש-וילנב , הידוע בשם העט כריס מרקר היה סופר, צלם, במאי, אמן מולטימדיה ויוצר תיעודי צרפתי.
נודע בעיקר בזכות סרטיו: מכתב מסיביר (1957), המזח (1962), חיוך בלי חתול (1977), ללא שמש (1983), וסרטו התיעודי AK על הבמאי היפני אקירה קורוסאווה (1985).
נולד בצרפת ב-29 ביולי 1921. במלחמת העולם השנייה הצטרף למאקי (maquis), קבוצות לוחמי גרילה של תנועת ההתנגדות הצרפתית במלחמה.
לאחר המלחמה החל לכתוב ולביים סרטים, בשלהי שנות ה-40. החל את דרכו כמשורר, סופר ומבקר בכתב העת הצרפתי "אספרי".
הוא נסע במדינות סוציאליסטיות רבות ותיעד את מה שראה בסרטים וספרים.
כמה מסרטיו הראשונים נעשו במשותף עם אלן רנה (ביניהם "גם פסלים מתים", 1950–1953; "לילה וערפל", 1955).
על הפקת סרטיו המוקדמים של מרקר, ועוד שנים לאחר מכן, היה אמון אנטול דאומן (Anatole Dauman), אשר הפיק עבורו את "יום ראשון בבייג'ינג" ו"מכתב מסיביר".
רק בשנת 1962 הפך מרקר ידוע בעולם, עבור סרטו הקצר "המזח" (La jetée).
הסרט מספר על ניסוי בנסיעה בזמן שנערך לאחר מלחמה גרעינית.
באמצעות סדרה של תצלומים שצולמו ופותחו בפוטומונטז' של קצב משתנה, עם קריינות מוגבלת ואפקטים קוליים, יצר מרקר מבע קולנועי חסר תקדים.
סרט זה היווה מקור השראה לבמאים רבים, בהם הבמאי מאמורו אושיי (Mamoru Oshii) בסרט הפעולה "המשקפיים האדומים" (1987, The Red Spectacles), וכן השראה לסרטו המוערך של טרי גיליאם, "12 קופים" (1995), בו כריס מרקר בעצמו היה שותף לכתיבת התסריט.
בשנת 1982 השלים מרקר את סרטו "Sans Soleil", אשר מתח את גבולות ז'אנר הסרטים התיעודיים.
הסרט הוא מעין מונטאז', ערבוב חלקים של סרט תיעודי עם הערות בדיוניות ופילוסופיות, אשר יצר אווירה של חלום ומדע בדיוני.
הנושאים המרכזיים בעלילה הם יפן, אפריקה וזיכרון הנסיעה.
בסרט ישנה מחווה לסרט "ורטיגו" של אלפרד היצ'קוק, בסיקוונס באמצע הסרט המתרחש בסן פרנסיסקו.
בשנת 2007 יצאה מהדורה משותפת לסרטים "Jetée La" ו"Sans Soleil", אשר כללה חיבור קצר מאת מרקר בשם "עבודה בתקציב שרוך נעל".
בחיבור הודה מרקר כי כל הצילומים בסרט "Sans Soleil" צולמו עם מצלמת פילם, ואת הקלטות השמע הקליט על קלטות סליל פרימיטיביות.
מרקר גם ציין כי רק סצנה אחת קצרה ב"המזח" היא של תמונה נעה, זאת מכיוון שמרקר יכול היה לשאול את המצלמה רק לצהריים אחד במהלך צילומי הסרט.
לאורך הקריירה שלו, כריס מרקר כמעט ולא התראיין, וצולם לעיתים נדירות אף יותר.
כשביקשו ממרקר תמונה של עצמו הוא נהג להציע תצלום של חתול, שהייתה החיה האהובה עליו.
כריסטופר "כריס" לואוול הוא שחקן וזמר אמריקאי.
התפרסם בזכות תפקידיו בסדרות הטלוויזיה "ורוניקה מארס", "מרפאה פרטית", "GLOW", "איך פגשתי את אבא" ובסרטי הקולנוע "העזרה" ו"צעירה מבטיחה".
לואוול נולד באטלנטה, ג'ורג'יה ולמד באוניברסיטת דרום קליפורניה.
לואוול התפרסם בפעם הראשונה לקראת סוף 2004 עם הופעתו בסדרת דרמת הנעורים "חיים כמו שמכירים" בתפקיד ג'ונתן פילדס.
ב-2006 לוהק לעונה השלישית של סדרת הנעורים "ורוניקה מארס" בתפקיד סטוש "פּיז" פּיזנארסקי מנחה תוכנית הרדיו של הקמפוס ובן זוגה של הסטודנטית ורוניקה מארס (קריסטן בל).
בשנת 2007 שיחק בתפקיד האח והמיילד דל פארקר בשני פרקים של סדרת הדרמה, "האנטומיה של גריי".
יוצרת הסדרה שונדה ריימס שהתלהבה מהופעותיו של לואוול נתנה לו תפקיד קבוע בסדרת הבת של התוכנית "מרפאה פרטית".
ב-2009 השתתף בתפקיד קצר בדרמת העסקים "תלוי באוויר".
ב-2011 שיחק בסרט המצליח "העזרה" בתפקיד סטיוארט וויטוורת', החבר של גיבורת העלילה, העיתונאית החוקרת הצעירה סקיטר (אמה סטון).
ב-2014 שיחק בסדרה "מגויסים" בתפקיד ראשי את רב-טוראי דרק הל לצד ג'ף סטולץ ופרקר יאנג.
בשנת 2017 החל לשחק בסדרת הקומדיה "GLOW" את דמותו של סבסטיאן, בכיכובה של אליסון ברי ברשת נטפליקס.
בשנת 2022 שיחק בתפקיד ראשי בסדרת הטלוויזיה איך פגשתי את אבא ובשני פרקים של הסדרה להמציא את אנה.
בזמנו הפנוי משמש לואוול כזמר בלהקת האינדי Two Shots for Poe.
לואוול נמצא בזוגיות שנים רבות עם השחקנית הניו זילנדית, קארי בישה.
+שנהסרטתפקידהערות2007Spinדילייניטקס הסיוםטום2009תלוי באווירקווין2011העזרהסטיוארט2013Beside Still Watersבמאי, מפיק ותסריטאיאהבה וכבודפיטרBrightest Starהילד2014ורוניקה מארס: הסרטסטוש "פיז" פיזנארסקי2016השלם לא ידועבראדקייטי אומרת להתראותדירקעירוני כרוניויקטור2020צעירה מבטיחהאל מונרו2021חדשות חמות במחוז יובהסטיב2022גירוש השדים של החבר הכי טוב שליכריסטיאן 2023Perpetrator בורק
+שנהסדרהתפקידהערות2005–2004Life as We Know Itאנדי דויירתפקיד ראשי; 13 פרקים2007–2006ורוניקה מארססטוש "פּיז" פּיזנארסקיתפקיד ראשי; עונה 32007האנטומיה של גריידל פארקרפרקים: The Other Side of This Life: Part 1"
כריסטופר ג'יימס ("כריס") כריסטי הוא פוליטיקאי אמריקאי שכיהן כמושל ניו ג'רזי בין השנים 2010–2018.
כריסטי נולד בניוארק שבניו ג'רזי.
בוגר תואר ראשון במדע המדינה מאוניברסיטת דלאוור ב-1984 ומוסמך למשפטים מאוניברסיטת סיטון הול ב-1987. באותה שנה קיבל את רישיון עריכת הדין.
תחילת הקריירה המקצועית שלו הייתה כעובד ואחר כך כשותף בפירמת עורכי דין מקומית.
ב-1995 התמודד בבחירות לבית הנבחרים של מדינת ניו ג'רזי אך הפסיד בפער גדול בבחירות המקדימות של המפלגה הרפובליקנית.
בבחירות לנשיאות ארצות הברית של שנת 2000 היה ממגייסי התרומות הראשיים של ג'ורג' ווקר בוש שנבחר למשרה.
בשנת 2002 נכנס לתפקידו כתובע הכללי (US Attorney) של מחוז ניו ג'רזי, לאחר שאושר פה אחד בסנאט.
תקופתו התאפיינה בכתבי אישום רבים שהגישה הפרקליטות בראשותו בתחום של מלחמה בשחיתות ציבורית, כולל הרשעתם של כל 130 עובדי הציבור שהועמדו לדין לאורך תקופת כהונתו, ובפשיעה המאורגנת.
הוא פרש מתפקידו בדצמבר 2008.
בתחילת 2009 הכריז על כוונתו להתמודד בבחירות לתפקיד מושל המדינה, הוא זכה בבחירות המקדימות של המפלגה הרפובליקנית לאחר שגרף 55% מקולות הבוחרים.
הוא בחר כמועמדת כסגן מושל שתתמודד לצידו את קים גואדאניו.
בבחירות הכלליות ניצח את מועמד המפלגה הדמוקרטית, המושל המכהן ג'ון קורזין, כשזכה ב-48.5% מהקולות לעומת 44.9% ליריבו ונבחר למושל ה-55 של מדינת ניו ג'רזי.
ניצחונו של כריסטי יחד עם ניצחונו של בוב מקדונל בבחירות למושל מדינת וירג'יניה נחשבו למכה פוליטית לנשיא ארצות הברית ברק אובמה שתמך ביריביהם.
בפברואר 2010, חודש לאחר כניסתו לתפקיד הכריז על משטר חירום פיסקלי בשל הגרעון התקציבי הגבוה של המדינה.
בשנתו השנייה העביר את חוק הרפורמה של הפנסיה והטבות הבריאות של עובדי המדינה.
באוגוסט 2011 נאלץ להתמודד עם הוריקן איירין, סופה שזרעה הרס בניו ג'רזי, ובמהלכה נפגעו עשרות אלפי מבנים, נהרגו שישה בני אדם ונגרם נזק כספי המוערך בלמעלה מ-2 מיליארד דולר.
באפריל 2012 ביקר בישראל ונפגש עם ראש הממשלה בנימין נתניהו ונשיא המדינה שמעון פרס.
באוקטובר 2012 הכה במזרח ארצות הברית הוריקן סנדי, שהביא להכרזת מצב חירום בניו ג'רזי, פינוי המוני של תושבים וסגירת העסקים באטלנטיק סיטי.
במהלך הסופה הביע כריסטי את תודתו לתמיכה של נשיא ארצות הברית ברק אובמה, בצעד שנחשב כנותן דחיפה למסע הבחירות של אובמה בבחירות לנשיאות לאור העמדה הבכירה של כריסטי במפלגתו.
כריסטי הכריז כי הוא מוכן לסכן את הכהונה השנייה שלו למען "השינויים והרפורמות שיצילו את מדינת ניו ג'רזי מקריסה כלכלית".
הוא ספג ביקורות קשות מאיגודי המורים כשסרב להעלות את שכר המורים במערכת החינוך הציבורית בזמן שהשכר במגזר הפרטי ירד בשל המשבר הכלכלי.
כריסטי אוזכר כמועמד להתמודד על הנשיאות ב-2012, אך הוא בחר בסופו של דבר שלא להשתתף בבחירות המקדימות במפלגה הרפובליקנית.
הוא נחשב כמועמד למשרת סגן הנשיא לצידו של מיט רומני, אולם לא נבחר.
הוא היה הנואם הראשי בוועידה הרפובליקנית.
בנובמבר 2013 נבחר לכהונה שנייה כמושל ניו ג'רזי לאחר שזכה לרוב גדול של מעל 60% מקולות הבוחרים, כולל קולות בוחרים צעירים ואפרו-אמריקאים, שני מגזרים בהם מסורתית חלשה המפלגה הרפובליקנית.
כמו כן נבחר כריסטי ליו"ר איגוד המושלים הרפובליקנים.
במהלך מערכת הבחירות פעלו מקורביו של כריסטי לנקום בראש עיריית פורט לי, שתמך במועמדת המפלגה הדמוקרטית, על ידי חסימת הנתיבים על גשר ג'ורג' וושינגטון ויצירת עומסי תנועה לתושבי העיר.
כריסטי הכחיש כי מקורביו היו מעורבים בפרשה, אך לאחר שנחשפו תכתובות בין סגנית ראש המטה שלו למקורבו בנושא זה, התנצל על הפרשה ועל הטעיית הציבור והודיע על פיטורי העובדת.
ביוני 2015 הודיע על התמודדותו בבחירות המוקדמות של המפלגה הרפובליקנית לקראת הבחירות לנשיאות ארצות הברית 2016. לאחר שקיבל תוצאות מאכזבות בפריימריז בניו המפשייר פרש מהמרוץ ב-10 בפברואר 2016, ובהמשך החודש הכריז על תמיכתו במועמדותו של דונלד טראמפ לנשיאות.
כריסטי שימש ראש צוות המעבר לקראת כניסתו של טראמפ לתפקיד הנשיא, אך לאחר הבחירות וניצחונו של טראמפ, מונה במקומו סגן הנשיא הנבחר מייק פנס, וכריסטי מונה לאחד מסגניו.
ב-6 ביוני 2023 הכריז כריסטי על הקמפיין השני שלו לנשיאות, במסגרת המועמדות של המפלגה הרפובליקנית בבחירות לנשיאות ב-2024. הקמפיין שלו בלט בביקורת הנוקבת שהביע על טראמפ בהשוואה לחבריו המועמדים הרפובליקנים.
בסופו של דבר הוא נשר מהפריימריז הרפובליקני לפני תחילת ההצבעה.
בספטמבר 2024, פורסם שכריסטי יהיה המרצה בקורס על קמפיינים פוליטיים בבית הספר לעניינים גלובליים של אוניברסיטת ייל.
כריסטופר "כריס" מסינה הוא שחקן קולנוע, טלוויזיה ותיאטרון אמריקאי.
הופיע בסרטים: "שטן", "רובי ספרקס", "ג'ולי וג'וליה", "ויקי כריסטינה ברצלונה" ו"ארגו".
מסינה נולד בכפר בנורת'פורט , ניו יורק בלונג איילנד למשפחה ממוצא איטלקי.
הוא למד תיאטרון בתיכון, ולאחר מכן למד במכללת מרימאונט מנהטן בניו יורק, אך נשר לאחר סמסטר אחד.
הוא למד משחק באופן פרטי עם מורים ברחבי מנהטן, והתחיל את הקריירה שלו באוף ברודוויי.
בשנת 2005 התגלה מסינה בדמותו של עורך הדין טד פיירוול בעונתה החמישית של סדרת הדרמה "עמוק באדמה" של רשת HBO.
בשנת 2006 שיחק בדרמה העצמאית "אירה ואבי" בה שיחק לצידה של ג'ניפר וסטפלדט.
בשנת 2008 שיחק בסרטו המצליח של וודי אלן "ויקי כריסטינה ברצלונה" בתפקיד דאג הארוס של ויקי (רבקה הול) ושיחק בקומדיה "ארוס עליה" בתפקיד ד"ר דייב.
בשנת 2010 שיחק מסינה בתפקיד הראשי במותחן האימה "שטן" בתור הבלש בוודן.
שיחק גם בסרט הדרמה "גרינברג" בתור פיליפ, אחיו של רוג'ר גרינברג (בן סטילר) ושיחק בסרט הדרמה "סימן בלתי נראה" לצידה של ג'סיקה אלבה.
בשנת 2011 הצטרף לעונה הרביעית של הסדרה "Damages" בתפקיד כריס סאנצ'ז.
בשנת 2012 הופיע מסינה בדרמה הקומית המוערכת "רובי ספרקס" בתפקיד הארי, אחיו של הסופר קלווין (פול דנו), ובהמשך שיחק בדרמות "סלסט וג'סי לנצח", "האיש המכני הענק" לצידה של ג'נה פישר ובסרט המותחן עטור השבחים "ארגו" בהפקתם של בן אפלק וג'ורג' קלוני.
בטלוויזיה השתתף מסינה בסדרת הדרמה הפוליטית של אהרון סורקין "חדר החדשות" בתפקיד ריס לנסינג, נשיא חברת החדשות ובסדרה הקומית "מינדי" בתור דני קסטלאנו.
בשנת 2016 שיחק בדרמת הפשע "חי את הלילה", לצד בן אפלק (שגם ביים), זואי סלדנה וסיינה מילר.
בשנת 2020 הופיע בסרט הקומדיה מבית נטפליקס, "I Care a Lot", לצדה של רוזמונד פייק.
באותה שנה לוהק לדמות משנית במותחן הפוליטי "גזלייט" אודות פרשת ווטרגייט, בגילומו של סוכן ה-FBI אנג'לו לאנו.
בשנת 2022 הוכרז כי מסינה לוהק לככב לצד קיילי קווקו במותחן הקומי של חברת הסטרימינג האמריקאית Peacock בשם "Based On a True Story".
בשנת 2023 שיחק בסרט הביוגרפי "אייר".
בשנים 1995–2006 היה נשוי לשחקנית רוזמרי דה ויט.
מסינה מתגורר בלוס אנג'לס עם אשתו השנייה, מפיקת הקולנוע ג'ניפר טוד , ולהם שני בנים משותפים, מילו וג'ובאני, שנולדו ב-2008 וב-2009.
- תחנת החלל (אנ')גורדון בארט2024מושבע מס' 2אריק רסניקTBAWe're Just MarriedLear RexHellhound
+שנהסדרהתפקידהערות1995–1996, 2003חוק וסדרטומי בל / קווין טרנר / דון קושמן3 פרקים2000משמרת שלישיתצ'ארליפרק: "History"2001Big Appleריקיפרק: "A Ministering Angel"2005עמוק באדמהטד פיירוול6 פרקים2007מדיוםקייסי אדוארד פרנקפרק: "The Whole Truth"2011–2012Damagesכריס סאנצ'זתפקיד חוזר (עונות 5-4); 16 פרקים2012–2014חדר החדשותריס לנסינג12 פרקים2012–2017מינדיד"ר דניאל קסטלנותפקיד ראשי (עונות 1–4)
תפקיד אורח (עונות 5–6): 90 פרקים2015OM Cityג'וזףסדרת רשת; פרק: "Can't Stop"HitRecord on TVג'יני קייסיפרק: "RE: THE DARK"2018חפצים חדיםהבלש ריצ'רד ויליסמיני-סדרה2019רובוט צ'יקןקולות שוניםדיבוב; פרק: "Boogie Bardstown in: No Need, I Have Coupons"2020החוטאיםניק האסעונה 3, 5 פרקים2022גזלייטאנג'לו לאנו (אנ')4 פרקים2023–הווהמבוסס על סיפור אמיתי (אנ')ניית'ן ברטלטתפקיד ראשי (2 עונות); 16 פרקים
כריס לייק הוא DJ אנגלי ומפיק מוזיקלי בסגנונות ההאוס וטק האוס.
לייק החל להתפרסם בשם "Cristophe D'Abuc" אחרי שפרסם רמיקסי בוטלג לשירים מוכרים כגון "Climbatize" של הפרודיג'י, "Phat Planet" של לפטפילד ו-"Sweet Dreams" של יורית'מיקס.
בשנת 2005, לייק הוציא לאור את השיר "Changes" יחד עם ביצוע מילולי של הזמרת Laura V תחת חברת התקליטים Alternative Route ובקיץ 2006, השיר הועבר לרישיון של יוניברסל מיוזיק גרופ ושוחרר רשמית.
השיר הופיע 5 שבועות ברצף במצעד הסינגלים הבריטי ואף דורג במקום ה-27, ובמצעד הדאנס/מיקס שואו איירפליי של בילבורד, דורג במקום העשירי.
ב-2007, לייק הוציא לאור את השיר "Carry Me Away" יחד עם הזמרת אמה יואיט, והשיר הגיע למקום הראשון במצעד הדאנס/מיקס שואו איירפליי.
בנוסף לשיר Carry Me Away, לייק הוציא לאור את הסינגל "Only One" שהגיע למקום השישי באותו מצעד.
בשנת 2008, פרסם לייק את הסינגל "If You Knew" יחד עם אשתו, גיטה לייק, או בשם הבמה שלה, נאסטאלה.
השיר כבש את מצעדי הסינגלים ודורג במקום הרביעי במצעד בילבורד הדאנס/מיקס שואו איירפליי.
ב-13 במאי 2009, הוציא לאור את האלבום הראשון שלו, Crazy, תחת חברת ההקלטות Nervous Records.
האלבום הכיל 13 סינגלים וביניהם השירים המוכרים Only One, If You Knew ו-Carry Me Away.
ב-27 בספטמבר 2010, הוציא את האלבום השני שלו הנקרא Cross The Line, יחד עם התקליטן מארקו לייס.
האלבום יצא לאור תחת חברת ההקלטות של לייק, Rising Music, וכלל בתוכו 9 סינגלים מסגנון הטק-האוס.
ב-22 בינואר 2012, לייק פרסם את האלבומו השלישי במספר, Sundown, ובו השיר המלא, עריכת רדיו של השיר ושישה רמיקסים של השיר "Sundown".
ב-27 באוגוסט 2013, לייק, בשיתוף פעולה עם סטיב איוקי ו-Tujamo, הוציא את הסינגל "Boneless" תחת חברת ההקלטות של סטיב איוקי, Dim Mak, ותחת חברת ההקלטות בה חתום לייק, אולטרה רקורדס.
ב-24 ביוני 2014 יצאה לאור גרסה ווקאלית לשיר שנקראת "(Delirious (Boneless" בביצועו של Kid Ink.
לייק הוא הבעלים והמייסד של חברת ההקלטות Rising Music ושל תת-חברת ההקלטות Rising Trax משנת 2005.
2010 - Cross The Line (יחד עם מארקו לייס)
2006 - Mistakes (יחד עם סבסטיאן לז'ה)
כריסטופר סקוט "כריס" מרפי הוא פוליטיקאי אמריקאי מהמפלגה הדמוקרטית, המכהן כסנאטור מטעם מדינת קונטיקט מאז 2013.
מרפי נולד בוייט פליינס שבניו יורק כבנם של קתרין וסקוט מרפי במשפחה בת שלושה ילדים.
אימו עבדה כמורה ואביו כשותף בפירמת עורכי דין.
הוא למד לתואר ראשון בבית הספר למשפטים של אוניברסיטת קונטיקט וכן באוניברסיטת אוקספורד שבאנגליה.
לאחר מכן עבד כמנהל ועוזר בקמפיינים של פוליטיקאים דמוקרטים במדינתו, וכן אצל מנהיג הרוב בסנאט של קונטיקט.
בשנת 1998 נבחר לראשונה לבית הנבחרים של מדינת קונטיקט, והביס את המחוקק הרפובליקני שכיהן עד אותה עת 14 שנים.
ב-2000 נבחר לכהונה שנייה לאחר שהביס את יריבתו הרפובליקנית בפער גדול.
בשנת 2002 החליט להתמודד על מושב בסנאט של מדינת קונטיקט, ולבסוף נבחר לאחר שהביס את יריבו הרפובליקני.
ב-2004 נבחר לכהונה שנייה ושוב זכה לרוב גדול ממניין הקולות.
בשנת 2006 החליט להתמודד לבית הנבחרים של ארצות הברית מטעם המחוז ה-5 של קונטיקט.
הוא הצליח לגבור על יריבתו הרפובליקנית, ננסי ג'ונסון, שכיהנה כחברה בבית הנבחרים זה 24 שנים.
הוא נבחר לכהונה שנייה ב-2008 ולכהונה שלישית ב-2010, ובשתי המערכות ברוב ניכר על פני יריביו.
בינואר 2011 הכריז מרפי כי הוא יתמודד על המושב הפתוח שמותיר הסנאטור העצמאי הפורש ג'ו ליברמן.
לאחר שגבר על מזכירת המדינה של קונטיקט לשעבר בבחירות המקדימות של המפלגה הדמוקרטית, הביס את יריבתו הרפובליקנית בבחירות הכלליות בנובמבר 2012. ב-3 בינואר 2013 החל את כהונתו כסנאטור.
בסנאט הוא מכהן כחבר בוועדת ההקצבות, בוועדת החוץ ובוועידה לחינוך, בריאות, עבודה ופנסיות.
בבחירות בשנת 2018 נבחר לכהונה שנייה וב-2024 נבחר בשלישית.
מרפי נשוי לקתרין מאז אוגוסט 2007, ואב לשני בנים.
כריסטופר דאגלס סטיוארט הוא טייס קרב, סופר ופוליטיקאי אמריקאי.
סטיוארט חבר המפלגה הרפובליקנית שכיהן כנציג המחוז השני של יוטה בבית הנבחרים של ארצות הברית משנת 2013 עד 2023. קודם לכן שירת כטייס קרב בחיל האוויר האמריקאי והוא סופר מצליח שספריו נכנסו לרשימת רבי המכר של הניו יורק טיימס.
סטיוארט נולד בלוגן שביוטה, אחד מעשרה ילדים למשפחה מורמונית שבבעלותה משק חלב.
ב-1984 סיים תואר ראשון בכלכלה מאוניברסיטת המדינה של יוטה.
בתום לימודיו התנדב לחיל האוויר של ארצות הברית.
הוא סיים בהצטיינות יתרה קורס קצינים וקורס טיס והוכשר כטייס מטוסי קרב וכטייס מסוקים.
במהלך 14 שנות שירותו כטייס בחיל האוויר שבר שלושה שיאי תעופה, בהם ההקפה המהירה ביותר של כדור הארץ.
במשימה זו היה המתכנן וטייס המשנה של אחד משני המפציצים העל קוליים מדגם B-1B.
במהלך המבצע ביצעו המטוסים שישה תדלוקים אווירים.
על הטיסה זכו צוותי האוויר בגביע מקיי לשנת 1995, פרס הטיסה המצטיינת של השנה מטעם חיל האוויר.
לאחר שחרורו הקים עסק בתחום הייעוץ אותו מכר ב-2013.
סטיוארט הוא סופר שחיבר 17 ספרים, בהם מותחנים-טכניים, וסדרת מותחנים-אוונגליסטים.
יחד עם אחיו טד חיבר את הרומנים ההיסטוריים "The Miracle of Freedom" ו"Seven Miracles That Saved America" שנכנסו לרשימת רבי המכר של הניו יורק טיימס.
ב-2013 יצא לאור הספר "My Story" שכתב יחד עם אליזבת' סמארט.
בספר מתואר סיפורה של סמארט שנחטפה כילידה והוחזקה בשבי במשך תשעה חודשים.
הספר נכנס היישר לרשימת רבי המכר של הניו יורק טיימס כספר האלקטרוני הנמכר ביותר.
ב-2012 נבחר סטיוארט לנציג המחוז השני של יוטה בבית הנבחרים של ארצות הברית ברוב של 62% ומאז נבחר שלוש פעמים נוספות לתפקיד.
הוא מכהן בוועדת ההצבות ובוועדת המודיעין.
סטיוארט הוא ממתנגדי ההסכם עם איראן וטען שאיראן איננה שותפה שניתן לסמוך עליה.
ב-31 במאי 2023 הכריז סטיוארט כי בכוונתו להתפטר מבית הנבחרים על מנת להתמקד בטיפולים רפואיים עבור רעייתו החולה.
ב-15 בספטמבר אותה שנה התפטר באורח רשמי ותמה כהונתו בקונגרס.
החליפה אותו סלסט מלוי, ששירתה תחתיו כיועצת המשפטית בלשכותיו.
ג'יימס כריסטיאן "כריס" מידלטון הוא כדורסלן אמריקאי המשחק בקבוצת וושינגטון וויזארדס מליגת ה-NBA.
גובהו של מידלטון 2.01 מטרים, והוא משחק בעמדות הקלע והסמול פורוורד.
מידלטון נולד בעיר צ'ארלסטון שבקרוליינה הדרומית, ולמד בתיכון המקומי "פורטר-גאוד".
בשנתו השלישית בתיכון העמיד ממוצעים של 21 נקודות ו-8.6 ריבאונדים למשחק שזיכו אותו בתואר שחקן התיכונים המצטיין במדינת קרוליינה הדרומית.
בשנתו האחרונה זכה שוב בתואר זה לאחר שהעמיד ממוצעים דומים והוביל את קבוצתו עד משחק גמר התיכונים של המדינה.
לאחר לימודיו התיכוניים בחר מידלטון ללמוד באוניברסיטת טקסס A&M.
בתחילת עונת ה שלו התקשה לקבל דקות משחק, אך משנפצע הגארד דריק רולנד קיבל מידלטון תפקיד משמעותי יותר בהתקפת הקבוצה ופתח במקומו בחמישייה הפותחת.
עד סיום העונה קלע מידלטון 7.2 נקודות למשחק.
בעונתו השנייה שיפר מידלטון את ממוצעיו והוביל את קלעי קבוצתו עם 14.3 נקודות למשחק (תשיעי במחוז ה-Big 12).
בעונה זו קבע שיא קריירת מכללות של 31 נקודות, כולל 11 מתוך 12 הנקודות האחרונות של קבוצתו בזמן החוקי, בניצחון על אוניברסיטת ארקנסו בהארכה.
בסיום העונה נבחר לחמישייה השנייה של העונה במחוז ה-Big 12.
למרות הציפיות מהקבוצה בעונת 2011/2012, סיימה אוניברסיטת טקסס A&M את עונתה במאזן ניצחונות שלילי 14–18. הקבוצה סבלה מפציעות של שחקני מפתח רבים, ביניהם מידלטון שהחמיץ 12 משחקים בשל פציעה בברכו.
בסיום עונתו השלישית במכללה, בה העמיד ממוצעים של 13.2 נקודות ו-5 ריבאונדים למשחק, בחר מידלטון לוותר על המשך לימודיו האקדמיים ולהירשם לדראפט ה-NBA.
מידלטון נבחר בבחירה ה-39 בדראפט 2012 על ידי קבוצת דטרויט פיסטונס.
בעונת הרוקי שלו שותף מידלטון ב-27 משחקים בלבד, בהם העמיד ממוצעים צנועים של 6.1 נקודות ו-1.9 ריבאונדים ב-17.6 דקות למשחק.
בסיום עונתו הראשונה ב-NBA הועבר מידלטון בטרייד למילווקי באקס, יחד עם ברנדון נייט וסלאבה קראבצוב, בתמורה לברנדון ג'נינגס.
בניגוד לעונה הקודמת, שותף מידלטון בכל 82 משחקי קבוצתו בעונת , ואף פתח ב-64 מתוכם.
ממוצעיו לאורך העונה עמדו על 12.1 נקודות ו-3.8 ריבאונדים ב-30 דקות למשחק.
בעונתו השנייה בבאקס תפקד מידלטון כקלע הפותח של הקבוצה והיה חלק משמעותי בהצלחתה היחסית ובהעפלתה לפלייאוף מהמקום השישי במזרח.
מידלטון שיפר מעט את ממוצעיו מהעונה הקודמת ל-13.4 נקודות במשחק, אותם קלע באחוזי קליעה מצוינים – 46.7% מהשדה ו-40.7% מהשלוש.
ב-7 במרץ 2015 קלע מידלטון שיא קריירה של 30 נקודות בניצחון קבוצתו על וושינגטון ויזארדס, וארבעה ימים לאחר מכן השווה הישג זה בניצחון על אורלנדו מג'יק.
ב-9 ביולי 2015 חתם מידלטון על הארכת חוזה במילווקי ל-5 עונות נוספות תמורת 70 מיליון דולר.
למידלטון הייתה זו העלאה משמעותית במשכורת, בהשוואה ל-915,000 דולר שהשתכר בעונה הקודמת.
ב-29 בדצמבר 2015 קבע שיא קריירה חדש לנקודות למשחק, 36 נקודות בהפסד לאוקלהומה סיטי ת'אנדר.
ב-21 בספטמבר 2016 נפצע מידלטון במיתר הברך השמאלי, ונאלץ להחמיץ את 50 המשחקים הראשונים של עונת .
ב-29 המשחקים בהם שותף בעונת 2016/2017 קלע מידלטון 14.7 נקודות בממוצע למשחק ועזר לקבוצתו להעפיל לשלב הפלייאוף מהמקום השישי באזור המזרחי.
ב-1 בנובמבר 2017 קלע שיא קריירה חדש של 43 נקודות בהפסד קבוצתו מול שארלוט הורנטס.
לפלייאוף 2018 העפילה מילווקי מהמקום השביעי במזרח, והפסידה לבוסטון סלטיקס בתוצאה 3–4 על אף יכולת מצוינת של מידלטון שקלע 24.7 נקודות בממוצע למשחק.
בעונת נבחר להשתתף במשחק האולסטאר של ה-NBA, לראשונה בקריירה.
בפלייאוף 2019 סייע לבאקס להעפיל לגמר האזור המזרחי, לראשונה מאז עונת .
ביולי 2019 חתם מידלטון על הארכת חוזה במילווקי ל-5 עונות נוספות, עבור כ-178 מיליון דולר.
בעונת סייע לבאקס לזכות באליפות ה-NBA.
לאורך סדרת הגמר מול פיניקס סאנס הצטיין עם ממוצעים של 24.0 נקודות, 6.3 ריבאונדים ו-5.3 אסיסטים למשחק.
בשנת 2019 השתתף מידלטון בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד.
לאורך הטורניר קלע מידלטון 9.9 נקודות בממוצע למשחק.
כריס יוז הוא יזם אמריקאי ואחד מחמשת מקימי הרשת החברתית "פייסבוק", לה גם שימש כדובר בעבר.
הוא כיהן כמוציא לאור וכעורך ראשי של מגזין "ניו ריפבליק" בשנים 2012–2016.
יוז גדל בהיקורי שבצפון קרולינה, כבן היחיד של ארלן "ריי" יוז, סוחר נייר, ושל ברנדה יוז, מורה בבית ספר ציבורי.
הוא בוגר של אקדמיית פיליפס שבאנדובר, מסצ'וסטס.
בשנה הראשונה שלו באוניברסיטת הרווארד ב-2002, הכיר יוז את מארק צוקרברג שהיה עדיין בשלבי הפיתוח המוקדמים של פייסבוק.
הוא גויס לצוות ובמשך השנתיים הבאות היה אחראי באופן בלתי רשמי על בדיקות בטא ועל הצעות חידושים למוצר.
זה היה הרעיון של יוז לפתוח את פייסבוק לבתי ספר אחרים מלבד הארוורד, מה שהיה הצעד הראשון שהוביל לפתיחה של פייסבוק לכל העולם.
כתוצאה מכך, הפך יוז לדובר דה פקטו של הרשת.
ב-2004 יוז, צוקרברג ומוסקוביץ' נסעו לפאלו אלטו במהלך חופשת הקיץ.
כשנגמרה החופשה החליט יוז לחזור להארוורד להמשיך את לימודיו והשניים נותרו בפאלו אלטו.
ב-2006 הוא סיים את לימודיו וקיבל תואר ראשון בהצטיינות בהיסטוריה וספרות אנגלית מהרווארד קולג'י.
הוא חזר לפאלו אלטו להמשיך לעבוד על פרויקט פייסבוק.
ב-2007 עזב יוז את פייסבוק בשביל להתנדב בקמפיין לבחירות 2008 של ברק אובמה.
יוז היה המפיק בפועל של ג'ומו, רשת חברתית שהוא הקים ב-2010 שמטרתה "לעזור לאנשים למצוא דרכים לעזור לעולם".
ביולי 2010 ארגון UNAIDS ׁׁ(התוכנית המשותפת של האו"ם לטיפול בנושא האיידס/נגיף הכשל החיסוני האנושי) מינה אותו לחברות בוועדה בעלת חשיבות גבוהה, המורכבת מ-17 חברים והם פוליטיקאים נודעים, מנהיגים עסקיים, פעילי זכויות האדם ומדענים עליהם הוטל לנהל "קמפיין פעולה חברתי ופוליטי בשנה הקרובה שמטרתו לגבש תמיכה בפרויקטים אפקטיביים למניעת HIV".
במאי 2012 רכש יוז את השליטה במגזין "ניו ריפבליק".
הוא מונה למו"ל ויו"ר ההנהלה, וגם כיהן כעורך הראשי.
המגזין לא היה רווחי בתקופת כהונתו של יוז, ובינואר 2016 הוא העמיד אותו למכירה.
בפברואר הוא נמכר לוין מק'קורמק, מו"ל מאורגון.
מאז יוני 2012, יוז נשוי לשון אלדריג', המנהל הפוליטי של ארגון "החופש להינשא".
כריסטופר ג'יימס מירס הוא קופץ למים בריטי, האלוף האולימפי (ריו דה ז'ניירו 2016) ואלוף אירופה (לונדון 2016) בקפיצה סינכרונית מ-3 מטרים, יחד עם שותפו בקפיצה למים ג'ק לו.
מירס נולד ברדינג, והיה הילד השני במשפחה בת שלושה ילדים.
אמו נפטרה מסרטן השד בילדותו, ואביו נישא מחדש.
הוא החל להתאמן בקפיצה למים בעיר הולדתו, וזכה להצלחה בתחרויות נוער בבריטניה.
בשנת 2008 השתתף באליפות אירופה לנוער, וזכה במדליות כסף בקפיצות ממטר אחד ומ-3 מטרים, ובמדליית ארד בקפיצות מ-10 מטרים.
באליפות העולם לנוער שנערכה באותה שנה סיים במקום השביעי בקפיצה מ-3 מטרים.
בראשית 2009 לקה מירס במונונוקלאוזיס זיהומי.
מחלתו לא אופיינה בתסמינים הרגילים, ולכן לא אובחן.
השילוב בין הנפיחות באיבריו הפנימיים כתוצאה מהמחלה לבין המאמץ הגופני הכרוך בפעילותו הספורטיבית גרם לכך שבמהלך אימון בסידני נקרע לו הטחול.
בעקבות הפציעה איבד כ-2.5 ליטרים של דם, במשך מספר ימים היה מחובר למכונת הנשמה, והרופאים העריכו את סיכוייו לשרוד ב-5%.
בסופו של דבר הצליח להחלים, ונשאר באוסטרליה עד שיהיה כשיר לטוס חזרה לביתו.
במהלך תקופת ההחלמה לקה בהתקף שבעקבותיו נשאר בתרדמת למשך שלושה ימים.
על אף אזהרות הרופאים, שב מירס להתאמן בקפיצה למים.
בשנת 2010 זכה להישגים נאים יחד עם בן זוגו לקפיצות הסינכרוניות מ-3 מטר, ניקולס רובינסון-בייקר.
השניים זכו באליפות בריטני, סיימו במקום הרביעי במשחקי חבר העמים הבריטי שנערכו בדלהי וסיימו במקום החמישי באליפות אירופה שנערכה בבודפשט.
באליפות העולם שנערכה ב-2011 בשאנגחאי סיימו בשניים במקום השביעי.
באליפות אירופה שנערכה באיינדהובן בשנת 2012 סיימו מירס ורובינסון-בייקר במקום החמישי, ובתחרות היחידים סיים מירס במקום השמיני.
השניים גם ייצגו את בריטניה באולימפיאדת לונדון, וסיימו במקום החמישי.
בתחרות היחידים סיים מירס במקום התשיעי.
אביו של מירס, פול, היה אחד מנושאי הלפיד האולימפי בעת שזה עבר ברחבי בריטניה לפני תחילת המשחקים, כאות הערכה על התקופה בה שהה לצד מיטת בנו.
באליפות העולם שנערכה בברצלונה ב-2013 הסתפק מירס במקום ה-31 בלבד.
בקפיצות הסינכרוניות סיימו מירס ורובינסון-בייקר במקום השמיני.
הייתה זו הפעם האחרונה בה התחרו השניים כצמד.
בראשית 2014 החל מירס להתחרות יחד עם בן זוגו הנוכחי, ג'ק לו.
כדי שיוכלו להתאמן יחד, עבר מירס ללידס.
באותה שנה זכו השניים במדליית הזהב במשחקי חבר העמים הבריטי שנערכו בגלאזגו.
במשחקים אלה התחרה מירס גם בקפיצה ממטר אחד, וסיים במקום החמישי.
באליפות אירופה שנערכה בברלין סיים הצמד במקום החמישי.
אליפות העולם שנערכה בקאזאן ב-2015 סימנה את הפיכתם של מירס ולו לאחד הצמדים הבולטים בזירה העולמית, עם זכייתם במדליית הארד.
באליפות אירופה שנערכה בלונדון בשנת 2016 זכו השניים במדליית הזהב, ובהמשך השנה רשמו את הישג השיא שלהם, כשזכו גם במדליית הזהב האולימפית, באולימפיאדת ריו דה ז'ניירו.
במהלך תקופת החלמתו מהפציעה, טיפח מירס את חיבתו למוזיקה אלקטרונית ומוזיקת האוס, והחל ליצור מוזיקה משלו.
בשנת 2013 ערך מופע חימום ללהקות לבירינת' ופנדולום.
כריס מאבינגה הוא כדורגלן מהרפובליקה הדמוקרטית של קונגו המשחק בטורונטו בעמדת המגן השמאלי.
מאבינגה נולד בעיירה מו שבצרפת לאם אנגולית ואב קונגולזי.
מאבינגה התחיל את הקריירה שלו במספר מועדונים מקומיים עד שבגיל 15 הצטרף למחלקת הנוער של פריז סן-ז'רמן.
אחרי שלוש שנים בפריז, מאבינגה חתם לשלוש שנים בליברפול והצטרף לאקדמיה של המועדון.
ב-21 בדצמבר 2010 הושאל לגנק מליגת העל הבלגית עד לסיום העונה.
ב-13 בפברואר 2011 ערך את הופעת הבכורה שלו בגנק בניצחון 0–2 נגד סטנדרד לייז'.
ב-17 במאי מאבינגה שבר את לסתו של אל-מהדי קרסלה כתוצאה מבעיטה בפניו במהלך משחק הליגה נגד סטנדרד לייז'.
ב-19 ביולי 2011, חתם בסטאד רן תמורת מיליון פאונד.
מאבינגה ערך את הופעת הבכורה שלו ברן במחזור הראשון מונפלייה.
בעונתו הראשונה במועדון רשם רק 14 הופעות ולמרות הצעה מגנק בה שיחק בעברו הואר החליט להישאר ברן.
ב-19 באוקטובר 2012 הושעה מאימוני הקבוצה ביחד עם חברו לקבוצה יאן מבילה בטענה כי הם מזלזלים באימונים ונשלחו להתאמן עם קבוצת הנוער.
ב-3 בנובמבר שב לשחק בניצחון 0–2 נגד סטאד ריימס ומאז שמר על מקומו בהרכב הקבוצה.
ב-15 בפברואר 2013 הבקיע שער עצמי בהפסד 0–2 לליל.
את עונת סיים עם 27 הופעות בליגה.
ב-7 באוגוסט 2013 חתם ברובין קאזאן מליגת העל הרוסית ל-4 שנים תמורת 5 מיליון אירו.
ב-31 באוגוסט 2013 ערך את הופעת הבכורה שלו בקאזאן במשחק ליגה נגד אוראל.
בקיץ הושאל לסטאד ריימס עד לסיום העונה לאחר שלא מצא את מקומו בקאזאן.
מאבינגה שיחק בצעירותו בכל הנבחרות הצעירות של צרפת ואף זכה עם נבחרת הנוער באליפות אירופה בכדורגל עד גיל 19 - 2010. בנובמבר הושעה מהנבחרות הלאומיות עד ל-31 בדצמבר 2013 עקב בעיות משמעת.
ב-9 ביוני 2015 ערך את הופעת הבכורה שלו בנבחרת הרפובליקה הדמוקרטית של קונגו בתיקו 1-1 נגד .
פרנסיס כריס מאלונגה נטסאי הוא כדורגלן צרפתי-קונגולזי המשחק בעמדת הקשר בקבוצת ראסינג בסאנסון.
מאלונגה התחיל את הקריירה שלו בקבוצת הנוער של אוסר אלייה הצטרף בגיל 14, כעבור שנתיים הצטרף ללוהאן-קישו בה שיחק שנה.
בגיל 17 הצטרף למחלקת הנוער של נאנסי.
ב-11 באוגוסט 2007 ערך את הופעת הבכורה שלו בקבוצה הבוגרת בניצחון 0–1 נגד קן.
5 ימים לאחר מכן בישל את שער הניצחון לפסקל ברנגואר בניצחון 1–2 נגד ניס.
ב-25 באוגוסט 2007 הבקיע את שער הבכורה שלו בקריירה בניצחון 1–4 נגד אוסר.
את עונתו הראשונה בקבוצה סיים עם 32 משחקים ו-5 שערים.
במחזור ה-10 של עונת נפצע וגמר את העונה מוקדם מהצפוי.
באוגוסט חתם במונקו תמורת מיליון אירו.
ב-12 בספטמבר 2010 הוא ערך את הופעת הבכורה שלו במונקו בתיקו 2-2 נגד אולימפיק מרסיי.
ב-7 בנובמבר הבקיע צמד בניצחון 0–4 נגד נאנסי, קבוצתו לשעבר.
בתום העונה, ירדה מונקו לליגה השנייה.
לאחר שגם בעונת לא זכה לדקות משחק רבות בקיץ הושאל ללוזאן ספורט השווייצרית עד לסיום העונה.
בקיץ סיים את חוזהו במונקו וחתם בויטוריה דה גימארייש הפורטוגלית.
בקיץ חזר ללוזאן ששיחקה אז בליגה השנייה.
בקיץ חתם בלאוואל מהליגה הצרפתית השנייה בכדורגל.
ב-31 בינואר 2019 מאלונגה חתם במרטיג מהליגה הרביעית בצרפת, אחרי שנה וחצי שלא שיחק כדורגל.
בקיץ מאלונגה חתם בראסינג בסאנסון.
מאלונגה אמנם נולד בצרפת, אך הוא החליט לנצל את שורשיו הקונגולזים ולייצג את נבחרת קונגו.
ב-24 במרץ 2007 ערך את הופעת הבכורה שלו בנבחרת בתיקו 0-0 נגד .
מאלונגה נכלל בסגל הנבחרת לקראת גביע אפריקה לאומות 2015.
כריס לארסן הוא מיליארדר אמריקאי, יזם היי-טק ומייסד "Ripple Labs" שפיתחה את המטבע המבוזר ריפל.
לארסן משמש אנג'ל למספר חברות הזנק בעמק הסיליקון.
מתחילת שנת 2017 עד תחילת 2018 קפץ ערך הריפל בכ-55,000%, ב-4 בינואר 2018 זינק הונו המוערך באופן זמני לכ-55 מיליארד דולר, אף מעל הונו של מארק צוקרברג באותו זמן (מקום חמישי בעשירי העולם).
לארסן גם משמש מנכ"ל החברה.
כריסטופר "כריס" לרקין סטיבנס הוא שחקן אנגלי.
נולד בשם כריסטופר סטיבנס (Christopher Stephens) בלונדון שבאנגליה.